31999R2502
L 304/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2502/1999 НА КОМИСИЯТА
от 26 ноември 1999 година
за изменение на Регламент (ЕИО) № 2166/83 относно създаване на система за лицензиране за определени риболовни дейности, извършвани в зона на север от Шотландия (зона на Шетландските острови)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3760/92 на Съвета от 20 декември 1992 г. за установяване на система на Общността за рибарството и аквакултурите (1), последно изменен с Регламент (ЕО) № 1181/98 на Съвета (2), и по-специално член 7, параграф 2 от него,
като има предвид, че:
(1)
Регламент (ЕИО) № 2166/83 на Комисията от 29 юли 1983 г. относно установяването на система за лицензиране за определени риболовни дейности, извършвани в зона на север от Шотландия (зона на Шетландските острови) (3), създава процедура за съобщаване на движенията на риболовните кораби на Общността, действащи във въпросната зона.
(2)
Регламент (ЕО) № 1489/97 на Комисията от 29 юли 1997 г. определя подробни правила за прилагането на Регламент (ЕИО) № 2847/93 на Съвета по отношение на сателитнобазираните системи за наблюдение на кораби (4), последно изменен с Регламент (ЕО) № 2445/1999 на Съвета (5), определя специфичните данни, които се изисква да бъдат предавани от риболовните кораби на Общността, обхванати от сателитнобазираните системи за наблюдение VMS (Vessel Monitoring System).
(3)
За да се намалят натоварванията на въпросните райони за риболов, плавателни съдове, изпълняващи риболовна дейност в зоната, разположена на север от Шотландия (зона на Шетландските острови), за които се прилагат VMS и които предават исканите данни чрез VMS, се освобождават от задължението да съобщават техните движения.
(4)
Регламент (ЕИО) № 2166/ 83 на Комисията трябва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
В член 4 от Регламент (ЕИО) № 2166/83 се добавя следният параграф:
„3. Въпреки това, риболовни кораби на Общността, извършващи дейности в зона, в която се прилага сателитнобазирани системи за наблюдение (VMS), и които предават данни чрез VMS, в съответствие с разпоредбите на член 3 от Регламент (ЕО) № 1489/97 на Комисията (6), се освобождават от задължението да съобщават техните движения, посочени в параграф 1.
Член 2
Настоящият регламент влиза в сила на седмия ден след неговото публикуване в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 ноември 1999 година.